OpenLLM-France/wikimedia huggingface dataset:
# Rem als Jocs Olímpics d'estiu de 1906

Als Jocs Olímpics d'Estiu de 1906 a Atenes (Grècia) es disputaren sis proves de rem. Actualment anomenats Jocs Intercalats, avui dia no són considerats oficials pel Comitè Olímpic Internacional.

## Resum de medalles

| Prova | Or | Argent | Bronze |
| Scull individual | Gaston Delaplane | Joseph Larran | no atorgat |
| 2 amb timoner 1000 m | Itàlia Enrico Bruna Giorgio Cesana Emilio Fontanella | Itàlia Emilio Cesarana Francesco Civera Luigi Diana | França Gaston Delaplane Charles Delaporte Marcel Frébourg |
| 2 amb timoner 1 milla | Itàlia Enrico Bruna Giorgio Cesana Emilio Fontanella | Equip mixt Max Orban Remy Orban Theofiliakos Psiliakos | França Adolphe Bernard Joseph Halcet Jean-Baptiste Mathieu |
| 4 amb timoner | Itàlia Enrico Bruna Giorgio Cesana Emilio Fontanella Giuseppe Poli Riccardo Zardinoni | França Gaston Delaplane Charles Delaporte Léon Delignières Paul Echard Marcel Frébourg | França Adolphe Bernard Joseph Halcet Jean-Baptist Laporte Jean-Baptist Mathieu Pierre Sourbé |
| Bots navals (6 membres) | Itàlia Equip Varese | Grècia Equip Spetsai | Grècia Equip Hydra |
| Bots navals (16 membres) | Grècia Equip Poros | Grècia Equip Hydra | Itàlia Equip Varese |

## Medaller

| Posició | País | | | | Total |
| 1 | Itàlia | 4 | 1 | 1 | 6 |
| 2 | França | 1 | 2 | 3 | 6 |
| 3 | Grècia | 1 | 2 | 1 | 4 |
| 4 | Equip mixt | 0 | 1 | 0 | 1 |
# Calla (grup)

Calla és un grup de música pop-rock indie estatunidenc. El grup es va formar el 1997 a Brooklyn, Nova York, a partir d'una formació anterior, The Factory Press, sorgida el 1993 a Denton (Texas).

## Discografia

| Any | Títol | Discogràfica | Format |
| 1999 | Calla | Sub Rosa | LP |
| 2001 | Custom | Quartermass | Single |
| 2001 | Scavengers | Young God | LP |
| 2003 | Televised | Rykodisc (només al Regne Unit) | Single |
| 2003 | Televise | Arena Rock Recording Co. | LP |
| 2004 | Strangler | Rykodisc (només al Regne Unit) | Single |
| 2004 | Calla (Reedició) | Arena Rock Recording Co. | LP |
| 2005 | Collisions | Beggars Banquet Records | LP |
| 2007 | Strength In Numbers | Beggars Banquet Records | LP |

## Enllaços externs

* Web oficial del grup
# Campionat d'Europa de Futbol sub-21 de la UEFA 2002

El Campionat d'Europa de Futbol sub-21 2002 dura dos anys (2000-2002). La selecció de la República Txeca va guanyar per primera vegada.

## Classificació

Vegeu Campionat d'Europa de Futbol sub-21 de la UEFA 2002 (Classificació)

## Seleccions

Vegeu Campionat d'Europa de Futbol sub-21 de la UEFA 2002 (Seleccions) per a la llista completa de seleccions.

## Fase final

Disputada a Suïssa del 16 de maig al 28 de maig de 2002.

### Grup A

| Grup A | Grup A | J | G | E | P | GF | GC | Pts |
| 1 | Itàlia | 3 | 1 | 2 | 0 | 3 | 2 | 5 |
| 2 | Suïssa | 3 | 1 | 1 | 1 | 3 | 2 | 4 |
| 3 | Portugal | 3 | 1 | 1 | 1 | 4 | 4 | 4 |
| 4 | Anglaterra | 3 | 1 | 0 | 2 | 4 | 6 | 3 |
| 17 de maig | Itàlia 1-1 Portugal | Basilea |
| 17 de maig | Anglaterra 2-1 Suïssa | Zúric |
| 20 de maig | Itàlia 2-1 Anglaterra | Basilea |
| 20 de maig | Portugal 0-2 Suïssa | Zúric |
| 22 de maig | Suïssa 0-0 Itàlia | Basilea |
| 22 de maig | Portugal 3-1 Anglaterra | Zúric |

### Grup B

| Grup B | Grup B | J | G | E | P | GF | GC | Pts |
| 1 | França | 3 | 3 | 0 | 0 | 7 | 1 | 9 |
| 2 | República Txeca | 3 | 1 | 1 | 1 | 2 | 3 | 4 |
| 3 | Bèlgica | 3 | 1 | 0 | 2 | 2 | 4 | 3 |
| 4 | Grècia | 3 | 0 | 1 | 2 | 3 | 6 | 1 |
| 16 de maig | Grècia 1-2 Bèlgica | Lausana |
| 16 de maig | França 2-0 República Txeca | Ginebra |
| 19 de maig | Grècia 1-3 França | Lausana |
| 19 de maig | Bèlgica 0-1 República Txeca | Ginebra |
| 21 de maig | República Txeca 1-1 Grècia | Lausana |
| 21 de maig | Bèlgica 0-2 França | Ginebra |

## Eliminatòries

| Semi-finals Dissabte 25 de maig França 2 Suïssa 0 Basilea Itàlia 2 República Txeca 3 Zúric | Final Dimarts 28 de maig França 0 República Txeca 0 República Txeca win 3-1 per penals Basilea República Txeca campió França subcampió |

## Resultat

* Guanyadors del Campionat d'Europa de Futbol sub-21 de la UEFA 2002 República Txeca 1r Títol

## Golejadors

| Nom | Gols |
| Massimo Maccarone | 3 |
| Michal Pospisil | 2 |
| Pierre-Alain Frau | 2 |
| Olivier Sorlin | 2 |
| Alexander Frei | 2 |

## Enllaços externs

* Resultats a uefa.com
* RSSSF Resultats a rsssf.com
# Txkalovske

Txkalovske o Txkalóvskoie (en ucraïnès Чкаловське, en rus Чкаловское) és una vila de la província de Khàrkiv, Ucraïna. El 2021 tenia 3.730 habitants.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
# Dakosaure

El dakosaure (Dakosaurus andiniensis) és un gènere representat per una única espècie de sauròpsid metriorrínquid, que va viure des del Juràssic superior fins al Cretaci inferior, aquest hàbitat en l'oceà Pacífic.
El primer crani del dakosaure va ser apodat Godzilla i era cridat el noi dolent de l'Oceà Pacífic per la seva llarga mandíbula tancada; també animal posseeix un cua que s'assembla molt a la d'alguns peixos, aquest animal mitjà 10 peus de llarg i és un dinosaure parent llunyà dels cocodrils actuals.
Aquest cocodril passava tota la seva vida en el mar i era un animal predador d'alt grau caçant altres rèptils marins com els ictiosaures i encara que posseïa una llarga mandíbula el seu cap no era com la dels cocodrils actuals, ja que aquesta era de dimensions més encongides, a més aquest rèptil posseïa en comptes de potes alguna cosa similar a aletes.

## Referències

* ↑ Vignaud P, Gasparini ZB. 1996. New Dakosaurus (Crocodylomorpha, Thalattosuchia) from the Upper Jurassic of Argentina. Comptes Rendus de l'Académie des Sciences, Paris, 2 322: 245-250.
# Acamant (fill d'Eusor)

Segons la mitologia grega, Acamant (grec antic: Ἀκάμας, llatí: Acamas) va ser fill d'Eusor i oncle de Cízic. Combatent del bàndol troià, era un dels cabdills dels guerrers tracis a la guerra de Troia, i va morir a mans d'Àjax.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 3. ISBN 9788496061972.
# Castell de Benauja

El castell de Benauja és una fortalesa medieval situada al municipi de Pòrta de Benauja, al departament de la Gironda, a la regió de Nova Aquitània.

## Localització

El castell està situat al sud del territori municipal, accessible des del nucli per la carretera departamental D231, que es connecta amb la carretera D11 de Cadilhac i, després, amb una petita carretera municipal, a l'esquerra poc després del lloc dit Le Chiche.

## Descripció

Testimoni destacat de la fortificació medieval a Aquitània i una de les fortaleses més importants de la Gironda, el castell ocupa el cim d'un castell de mota que combina fossats, vallum (sistema de fortificació utilitzat per protegir un castell, sovint reforçat amb arbres, fustes o altres materials), lices (espai entre les muralles internes i externes), terrasses, donjon, capella, dues muralles reforçades amb torres i diversos edificis. S'hi accedia per una torre-porta equipada amb un rastell i un forat-assassí.

## Història

Residència senyorial dels vescomtes i després comtes de Benauja i dels vescomtes de Vesaume, en la regió natural de l'Entre dos mars i la província històrica de Gascunya, des de fa almenys el segle XIII. Assetjat del 28 de setembre fins a la seva caiguda el 6 de novembre de 1253 pel rei Enric III d'Anglaterra, duc d'Aquitània. Benauja estava en mans del noble rebel Bernard de Bouville. El castell va pertànyer successivament a la família de Grailly (pro-anglesa durant la Guerra dels Cent Anys), a la dels ducs d'Épernon (a principis del segle XVII) i, des del començament del segle XX, a la família Journu.

## Protecció

L'edifici està protegit, amb el seu vallum, les seves lices, terrasses, sòl i subsòl, com a monument històric per una ordre d'inscripció de l'1 de setembre de 1995.

## Referències

* 1 2 3 «Château de Benauge». Ministeri de la Cultura de França, 1996.
* ↑ Rabanis, Joseph-François. Compte-rendu des travaux de la Commission des monuments et documents historiques et des bâtiments civils du département de la Gironde pendant l'année 1848-49: rapport presenté au préfet de la Gironde. 1849: Victor Didron, 1849.
* ↑ Mengus, Nicolas. Châteaux forts au Moyen Âge. Roazhon/Rennes: Éditions Ouest-France, 2021, p. 91. ISBN 978-2-7373-8461-5.
* ↑ Carpenter, David. Henry III : The Rise to Power and Personal Rule 1207-1258. New Haven: Yale University Press, 2020, p. 954. ISBN 9780300259193.
* ↑ Bladé, Jean-François. Notice sur la vicomté de Bezaume, le comté de Benauges, les vicomtés de Bruilhois et d'Auvillars et les pays de Villandraut et de Cayran. Bordeus: C. Lefebvre, 1878.
* ↑ «Lloc Web del Castell de Benauja (arxivat)», 12-09-2022.

## Vegeu també

* Benauja
* Pòrta de Benauja
# Algaiarens

La platja d'Algaiarens o platja des Tancats està situada al nord del municipi de Ciutadella, a Menorca.
Està catalogada com a Zona d'Especial Protecció per a les Aus per la Unió Europea i Àrea Natural d'Especial Interès (ANEI) pel Parlament de les Illes Balears.
És una platja totalment verge que ofereix unes aigües cristal·lines i uns fons marins excepcionals. A l'est d'aquesta platja podem trobar Cala Fontanelles. Aquesta costa forma part de la Vall, acollint la Falconera, boscos frondosos de pins, garriga, terres de cultiu, llacunes, sistemes dunars, penya-segats i platges verges.
Per a accedir a aquestes platges des de Ciutadella s'ha d'anar en direcció a la carretera de Cala Morell i Platges d'Algaiarens. Quan s'arriba al trencall de Cala Morell, s'ha de seguir recte cap a La Vall, on podrem aparcar el nostre vehicle a l'aparcament públic que hi ha.

## Enllaços externs

* Platges de Balears Arxivat 2014-04-07 a Wayback Machine.
# Proteccionisme

El proteccionisme és un corrent econòmic que aposta per la producció nacional i imposa taxes i aranzels als productes internacionals per limitar les importacions. S'oposa al lliurecanvisme i limita la competència. Aquest corrent es va fer servir durant el Crac del 29 als EUA per tal d'intentar restaurar l'economia del país.
Alguns exemples històrics de proteccionisme es troben al règim autàrquic durant el primer franquisme, amb un aïllament internacional polític i econòmic o en les polítiques agrícoles de la Unió Europea, que privilegien els productes dels seus països membres en detriment dels estats del Tercer Món.
Es tanquen fronteres per poder protgeir la producció autòctona, i per culpa d'aquests aranzels espanyols es creen vàries conseqüències. Una és el mercat captiu, que fa que els espanyols no puguin comprar altres productes que no siguin espanyols, i impedeix el lliure mercat. Un altre és que es crea una Espanya desequilibrada, ja que tota la indústria es concentra només a les grans metròpolis com Barcelona, Madrid, València i Eusquera, encara que aquest últim no era massa gran.
# Calogero

Calogero Joseph Salvatore Maurici, més conegut com a Calogero (Échirolles, 30 de juliol de 1971) és un músic i cantant francès.

## Biografia

Als 6 anys Calogero ja mostrava interès per la música. Va aprendre a tocar ràpidament diversos instruments, com la flauta, el piano i la guitarra. El 1986 es convertí en el vocalista i autor d'un grup anomenat Les Charts, junt amb el seu germà, Gioacchino, i Francis, un amic d'infància. Entre el 1989 i el 1997, Les Charts gravaren 5 àlbums: L'Océan sans Fond (1989), Notre Monde à Nous (1991), Hannibal (1994), Acte 1 (1995) i Changer (1997).
Quan l'èxit del grup començà a minvar, Calogero decidí llançar-se com a solista i va col·laborar amb artistes famosos de l'escena francesa com Zazie i Pascal Obispo. Aquest darrer va ajudar-lo a la producció del seu primer disc en solitari: Au Milieu des Autres (2000). El seu segon disc, Calogero (2002), va tenir un gran èxit derivant-se'n els senzills En Apesanteur, Aussi libre que moi, Tien an men i Prendre racine.
Col·laborà així mateix el 2003 en l'àlbum compilació per Solidarité Enfants Sida (Sol En Si) amb Axel Bauer, Francis Cabrel, Carla Bruni, Louis Chedid, Maurane, Antoine…
L'any 2004, Calogero gravà el seu tercer àlbum, 3, on es troba el tema Face à la mer, interpretat en duo amb el raper francès Passi, i altres senzills com Yalla i Si seulement je pouvais lui manquer.
Al març del 2007, Calogero publicà el seu quart disc, Pomme C.

## Discografia

* Au milieu des autres (1999)
* Calogero (2002)
* 3 (2004)
* Pomme C (2007)
* L'Embellie (2009)
* V.O.-V.S. (2010)
# Campionat de Lisboa de futbol

El Campionat de Lisboa de futbol fou un dels diversos campionats predecessors del campionat de Portugal. S'inicià l'any 1907 i involucrà equips de la ciutat de Lisboa i voltants.

## Historial

| Any | Campió |
| 1907 | Carcavelos SC |
| 1908 | Carcavelos SC |
| 1909 | Carcavelos SC |
| 1910 | SL Benfica |
| 1911 | C. Internacional F. |
| 1912 | SL Benfica |
| 1913 | SL Benfica |
| 1914 | SL Benfica |
| 1915 | Sporting CP |
| 1916 | SL Benfica |
| 1917 | SL Benfica |
| 1918 | SL Benfica |
| 1919 | Sporting CP |
| 1920 | SL Benfica |
| 1921 | Casa Pia AC |
| 1922 | Sporting CP |
| 1923 | Sporting CP |
| 1924 | Casa Pia AC |
| 1925 | Sporting CP |
| 1926 | CF Os Belenenses |
| 1927 | Vitória FC Setubal |
| 1928 | Sporting CP |
| 1929 | CF Os Belenenses |
| 1930 | CF Os Belenenses |
| 1931 | Sporting CP |
| 1932 | CF Os Belenenses |
| 1933 | SL Benfica |
| 1934 | Sporting CP |
| 1935 | Sporting CP |
| 1936 | Sporting CP |
| 1937 | Sporting CP |
| 1938 | Sporting CP |
| 1939 | Sporting CP |
| 1940 | SL Benfica |
| 1941 | Sporting CP |
| 1942 | Sporting CP |
| 1943 | Sporting CP |
| 1944 | CF Os Belenenses |
| 1945 | Sporting CP |
| 1946 | CF Os Belenenses |
| 1947 | Sporting CP |
# Guti (Ucraïna)

Guti (en ucraïnès Гути, en rus Гуты) és una vila de la província de Khàrkiv, Ucraïna. El 2021 tenia 1.661 habitants.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
# Corythucha

Corythucha és un gènere d'hemípters heteròpters de la família Tingidae ("xinxes d'encaix") que inclou al voltant de 160 espècies identificades a Nord-amèrica.
# Rv870

La Radeon R800 sèries és una gamma de targetes gràfiques que van aparèixer el 10 de setembre de 2009, disseny d'enginyeria per a una GPU desenvolupada per AMD i soldada a la sèrie de targetes gràfiques Radeon HD 5000. Van ser creades per AMD graphics products division. Els nuclis es van fabricar a 40 nm a TSMC. Admet DirectX 11, Shader model 5 i OpenGL 4.1 i OpenCL 1.1.
El nucli té el nom de desenvolupament Evergreen. L'àrea es va incrementar un 31% i la densitat de transistors en un 73% en comparació amb el RV770, en un 18% i 90% en comparació amb el RV790, i la densitat de transistors en comparació amb el RV740 va ser un 7% més gran.

## Llista de targetes gràfiques sèrie HD 5xxx

- Cypress (gamma alta)
* HD 5970 (Doble nucli)
Models de 2 a 4 GB DDR5. Nucli de 725 a 850 mHz. Memòria de 1.000 a 1.200 mHz. Dos nuclis amb 1.600 sp i 32 rops cada un. Bus de 256 bits per cada nucli.
* HD 5870 Eyefinity 6 (suporta sis monitors)
Model de 2 GB DDR5. Nucli a 850 mHz. Memòria a 1200 mHz. Un nucli amb 1.600 sp i 32 rops. Bus de 256 bits.
* HD 5870
Models d'1 a 2 GB DDR5. Nucli de a 850 mHz. Memòria a 1200 mHz. Un nucli amb 1.600 sp i 32 rops. Bus de 256 bits.
* HD 5850
Models d'1 a 2 GB DDR5. Nucli de 725 mHz. Memòria a 1.000 mHz. Un nucli amb 1.440 sp i 32 rops. Bus de 256 bits.
* HD 5830
Models d'1 GB DDR5. Nucli a 800 mHz. Memòria a 1.000 mHz. Un nucli amb 1.120 sp i 16rops. Bus de 256 bits.
- Juniper (gamma mitjana-alta)
* HD 5770
Models d'1 GB DDR5. Nucli a 850 mHz. Memòria a 1.200 mHz. Un nucli amb 800 sp i 16 rops. Bus de 128 bits.
* HD 5750
Models de 512 MB a 1 GB DDR5. Nucli a 700 mHz. Memòria a 1.000 mHz. Un nucli amb 720 sp i 16 rops. Bus de 128 bits.
- Redwood (gamma mitjana-baixa)
* HD 5670
Models de 512MB a 1 GB DDR5. Nucli a 775 mHz. Memòria a 1.000 mHz. Un nucli amb 400 sp i 8 rops. Bus de 128 bits.
* HD 5570
Models de 512 MB a 1 GB DDR3. Nucli a 650 mHz. Memòria a 900 mHz. Un nucli amb 400 sp i 8 rops. Bus de 128 bits.
* HD 5550
Models de 512 MB a 1 GB DDR3. Nucli a 550 mHz. Memòria a 800 mHz. Un nucli amb 320 sp i 8 rops. Bus de 128 bits.
- Cedar (gamma baixa)
* HD 5450
Models de 512 MB a 1 GB DDR3. Nucli a 640 mHz. Memòria a 1.000 mHz. Un nucli amb 80 sp i 4 rops. Bus de 64 bits.

## Especificacions de l'arquitectura CypressXT

* GDDR5 a 1200 MHz (4x efectius) amb bus de 256 bits,
* 1600 processadors shader (l'actual HD 4870 en te 800)
* 32 ROPS (comparat amb els 16 de les HD 4870)
* 80 TMUs (comparat amb els 40 de la HD 4870)
* 2.1 TFlops de poder de computació (més o menys el doble que la HD 4870)
* Aproximadament 300 mm² de superfície del nucli (~256 mm² RV770/790)
* Suport de DirectX 11

## Referències

* ↑ «RV870». Nordichardware, 07-09-2009. Arxivat de l'original el 2009-09-09. [Consulta: 7 setembre 2009].

## Enllaços externs

* ATI webpage Arxivat 2007-02-17 a Wayback Machine.
# Ali Amiri

Ali Amiri o Ali Emiri Efendi (Diyarbakir 1857-Istanbul 1924) fou un historiador turc.
Funcionari de finances de l'Imperi Otomà, va aprofitar els seus destins en diverses localitats per fer recerca recollint manuscrits i traduint inscripcions. La seva col·lecció de manuscrits la va deixar a la biblioteca nacional d'Istanbul. Va publicar un revista i va escriure diverses obres històriques.
# Céline Bara

Céline Bara (Antony, 9 de setembre de 1978) és una actriu porno francesa considerada com hardcore (puny vaginal, anal, doble penetració), Céline Bara reivindica una homosexualitat que s'ha revelat durant la seva carrera. És l'única actriu pornogràfica que sempre ha utilitzat el seu veritable nom. Ha escrit un llibre titulat La Sodomite, el 2006.

## Biografia

Céline Bara va viure tota el seu infantesa i la seva adolescència el suburbi parisenc de Bondy i després a Montrouge. Educada en l'integrisme catòlic, ha consagrat des de jove un odi ferotge en contra de totes les religions, contra les que lluita avui encara.
Després d'haver-se casat als 19 anys amb el seu cosí Cyrille Bara, comença a freqüentar els clubs llibertins de la capital francesa, i poc més tard va fer un càsting per pel·lícules X, i en dos anys filma prop de 160 pel·lícules, obtenint un nomenament al premi Hot d'or 2000 com Starlette de l'any, i crea la seva productora, amb les que edita les revistes Bara mag, Bara DVD i Bara Libertine. Després del seu retorn dels Estats Units, i haver guanyat premi el "Viewer choice" de la revista Adult Star, apareix als programes de televisió Hot Talk, Combien ça coûte?, Sans aucun doute, Paris Dernière, Ça me révolte!, i arriba al cim de la seva carrera, quan per discrepàncies, trenca la seva societat amb el productor Pascal Morvillez.
La seva carrera comença a decaure després d'una baralla amb el productor de pel·lícula X Hervé-Pierre Gustave, que porta a l'actriu i el seu marit a la presó de Fleury Mérogis, condemnada a 4 anys de presó per agressió amb premeditació. L'any 2002, després de 18 mes de presó foren alliberats, i Bara funda l'associació Athéus, que pretén reunir persones atees, i després l'ORA (Organització Radical Athéiste).
En 2007 crea el Céline Bara Studio, societat de producció de pel·lícules i d'espectacles de striptease, surt la seva biografia La Sodomite, i acaba en 2008 el rodatge del seu 180è fil Au nom du fist.

## Referències

* ↑ (anglès) Nomenament Hot d'or 2000 AVN Arxivat 2012-06-30 at Archive.is
* ↑ «Vengeance hard Liberation.fr». Arxivat de l'original el 2011-03-16. [Consulta: 25 juliol 2010].
* ↑ (francès) Organisation Radicale Athéiste
* ↑ (francès) La Dépêche du Midi
* ↑ (francès) La Sodomite, el llibre

## Enllaços externs

* Web Oficial Céline Bara Arxivat 2018-07-11 a Wayback Machine.
* Céline Bara EGAFD
# Cal·lígitos

Cal·lígitos de Megara (Calligeitus, Καλλίγειτος), fou un megarià enviat a Esparta el 412 aC com ambaixador del sàtrapa de Frígia Hel·lespòntica per demanar als lacedemonis que enviessin una flota a l'Hel·lespont per ajudar a les ciutats de la zona revoltar-se contra Atenes. Esparta va preferir enviar la flota a Quios i Cal·lígitos i el seu company d'ambaixada Timàgores de Cízic, amb els diners del sàtrapa, van preparar una flota separada més reduïda que va poder sortir del Peloponès a finals d'aquell mateix any.

## Enllaços externs

* The Annals of the World. Per James Ussher
# Campionat de Porto de futbol

El Campionat de Porto de futbol fou un dels diversos campionats predecessors del campionat de Portugal. S'inicià l'any 1914 i involucrà equips de la ciutat de Porto i voltants.

## Historial

| Any | Campió |
| 1914 | Boavista FC |
| 1915 | FC Porto |
| 1916 | FC Porto |
| 1917 | FC Porto |
| 1918 | Sport Porto e Salgueiros |
| 1919 | FC Porto |
| 1920 | FC Porto |
| 1921 | FC Porto |
| 1922 | FC Porto |
| 1923 | FC Porto |
| 1924 | FC Porto |
| 1925 | FC Porto |
| 1926 | FC Porto |
| 1927 | FC Porto |
| 1928 | FC Porto |
| 1929 | FC Porto |
| 1930 | FC Porto |
| 1931 | FC Porto |
| 1932 | FC Porto |
| 1933 | FC Porto |
| 1934 | FC Porto |
| 1935 | FC Porto |
| 1936 | FC Porto |
| 1937 | FC Porto |
| 1938 | FC Porto |
| 1939 | FC Porto |
| 1940 | Leixões SC |
| 1941 | FC Porto |
| 1942 | Académico Futebol Clube |
| 1943 | FC Porto |
| 1944 | FC Porto |
| 1945 | FC Porto |
| 1946 | FC Porto |
| 1947 | FC Porto |
# Perésitxne

Perésitxne o Peréssetxnoie (en ucraïnès Пересічне, en rus Пересечное) és una vila de la província de Khàrkiv, Ucraïna. El 2021 tenia 6.918 habitants.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України.
# Mantis octospilota

Mantis octospilota és una espècie d'insecte mantodeu de la família Mantidae. Es distribueix per pràcticament tota Austràlia excepte Tasmània.
# Ali Aref Bourhan

Ali Aref Bourhan (Djibouti 1934) és un polític de Djibouti, besnet d'Abu Bakr Pasha, un dels responsables de la presència francesa a Obock, i net de Bourhan Bey.
Va treballar al servei de l'ensenyament i com a deixeble del fourlaba Mahamoud Harbi (que fou el primer vicepresident del consell de govern el 1957 fins al desembre de 1958) va militar al "Club de la jeunesse Somalis et Danakils", i va participar en política sent elegit diputat per Tadjoura (Tadjourah) a la llista d'Harbi. El 1958 fou escollit altre cop a la llista d'Ibrahim Mohamed Sultan. El 1960 fou escollit com a vicepresident del consell de govern, la presidència del qual tenia el governador francès.
El 1963 va presentar la seva pròpia llista i fou escollit. Va dimitir el setembre de 1966 després de les manifestacions per la independència quan Charles de Gaulle va visitar el territori llavors anomenat Costa Francesa dels Somalis. El març de 1967 va fer campanya a favor del manteniment de la sobirania francesa, que va obtenir el 60% i en què va tenir el suport de la majoria dels polítics àfars. El 18 de maig va retornar a la vicepresidència del consell de govern.
Després de la reforma administrativa del 5 de juliol de 1967 que va donar al país el nom de Territori Francès dels Àfars i dels Isses, va ser nomenat president del consell de govern (7 de juliol). Fou reelegit diputat el novembre de 1968 amb una llista anomenada "Llista pel progrés i la defensa dels interessos del TFAI" i va obtenir 23 escons (de 32), i encara els seus aliats de la Unió Democràtica Issa van obtenir tres escons més. Va perdre el suport francès i progressivament els electes el van abandonar i es van passar a l'oposició, fins que va haver de dimitir quan es va quedar amb només 16 escons (29 de juliol de 1976). El país va accedir poc després a la independència (27 de juny de 1977). Bourhan va encapçalar l'oposició fins al 1981 quan es va establir el règim de partit únic.
El 8 i 9 de gener de 1991 fou acusat d'instigar un cop d'estat que va fracassar, i fou detingut i condemnat a deu anys de presó però finalment alliberat el desembre del 1994. Després va passar a la vida privada.